इसी के साथ ही 160वें अंक की पहेली सम्पन्न होने के बाद हमारी यह श्रृंखला (सेगमेंट) भी पूर्ण होती है। इस श्रृंखला में 20-20 अंक प्राप्त कर हैदराबाद की डी. हरिणा माधवी और जबलपुर की क्षिति तिवारी संयुक्त रूप से प्रथम स्थान की हकदार बनीं हैं। 15 अंक पाकर चण्डीगढ़ के हरकीरत सिंह ने दूसरा स्थान और 8 अंक अर्जित कर जौनपुर के डॉ. पी.के. त्रिपाठी ने तीसरा स्थान प्राप्त किया है। चारो प्रतिभागियों को ‘रेडियो प्लेबैक इण्डिया’ की ओर से हार्दिक बधाई।